Maniya Barredo

**Si Josephine Carmen Imutan Barredo** (namundag kan Nobyembre 19, 1951), na bisto sa propesyon bilang **Maniya Barredo**, sarong Filipinang parabayle asin paratukdo nin ballet. Bisto siya bilang pinakaenot asin solamenteng Prima ballerina kan Filipinas, sarong onra na pigdeklara kan 1978. 

Nagtugtog siya para ki Joffrey Ballet,  Atlanta Ballet,  asin sa Les Grands Ballets Canadiens . Nagtukdo siya sa Mount Dora School of Ballet  asin iyo an namumuno kan Metropolitan Ballet Theatre.  Siya pigladawan bilang an "teknikal na trump card" kan Hariraya Ballet Company. Kan 1977, siya napili ni Alicia Alonzo  tanganing irepresentar an kumpanya sa Cuba para sa internasyonal na festival.  Sa Manila kan Taon 1977, nagtugtog siya junto kay Burton Taylor, asin nakatanggap siya nin pagbati hali sa Presidente kan Pilipinas bilang pagselebrar kan saiyang ika-50 anibersaryo sa profesyon nin bayle, si Benigno S. Aquino III para sa saiyang “pagpayaman kan mga arte kan Pilipinas”   an Gawad CCP Para Sining (Sayaw) Award of Excellence kan 1992.  Siya pigbibitar sa World Ballet of the Stars.  Kaiba sa iba pa na saiyang sinanay: Colette Tilinski, Luis Gonzalez, asin Sarah Cordia. 

## Buhay asin karera

### Amay na pagkaaki asin edukasyon
Si Josephine Carmen Imutan Barredo namundag sa Manila, Filipinas bilang ikaapat na aki ni Eugenio asin Grizelda Barredo.  An ama ni Barredo iyo an may sadiring negosyo na Mabar Trucking Company. An saiyang ina sarong ex-ballerina na nag-agom sa edad na kinse asin nagkaigwa nin siyam na aki. Ginahatagan ni Barredo nin dakulang pasasalamat an saiyang ina sa pag-impluwensya kan saiyang karerang pagbayle. 

Nagpoon magbayle si Barredo sa edad na apat, asin nagpadagos siya sa pag-adal nin ballet sa gabos na leksyon kaiba si Julie Borromeo, saiyang tiya.  i Borromeo sarong sa pinakabantog na ballerina sa Manila. Sa edad na siyam, nagkaigwa na si Barredo nin sadiring programa sa telebisyon para sa mga aki, na nakatabang sa pagsuporta sa edukasyon kan saiyang mga tugang.

### Karera sa ballet
Sa edad na disiotso, naghale si Barredo sa Pilipinas tanganing magbiyahe pasiring sa New York kun saen siya nag'adal nin karera sa ballet sa Joffrey Ballet sa scholarship. Pag-abot, si Barredo naatubang sa pagsiyasat gikan sa direktor kan eskwelahan, si Robert Joffrey .Kan mahiling ni Joffrey na nagtaas an timbang niya, gin-insulto niya si Barredo asin sinabihan na dapat magkarera siya bilang nars imbes na magballet, pareho kan “kadaklan sa mga Pilipinang babae.”  Pagkalipas nin sarong taon nin maigot na ensayo, nagin determinado si Barredo na kontrahon an sinabi ni Joffrey, asin huri nakaresibe siya nin positibong pagrekonoser sa saiyang ginbago na pangaran. Segun ki Barredo, ginbabago ni Joffrey an pangaran kan mga dancer na nakikita niyang may abilidad.  Kaya, an Barredo tinawan nin pangaran na "Manila" sunod sa kapitolyo kan Filipinas. Si Barredo nagdanay sa Joffrey School sagkod na nakaresibe nin alok na magbayle sa Les Grands Ballets Canadiens .

Kan 1976, an saiyang karera sa Les Grands Ballets Canadiens nag-abot sa kulminasyon. An bantog na Cuban Prima Ballerina, si Alicia Alonso, sarong sikat na Cuban prima ballerina, an personal na nagpili ki Barredo na magtugtog bilang representante kan Canada sa International Ballet Festival kan Cuba. Pagkatapos kan pagkilalang ini, nagpadagos siya sa saiyang karera sa bayle. Nagbayle siya nin dakol na beses kaiba an bantog na si Mikhail Baryshnikov, naglibot kaiba an Stars of the World Ballet sa espesyal na imbitasyon, asin nagganap kan papel ni Giselle sa Cultural Center of the Philippines Competition kan 1978. Pagkatapos kan performance na ini, tinawan si Barredo nin onra na Gawad CCP Para sa Sining Award of Excellence, na personal na itinao saiya kan Presidente kan Pilipinas. Huli kaini, an bantog na bailarina, si Dame Margot Fonteyn, nagtao ki Barredo kan distinksyon na Prima Ballerina . Si Barredo dangan nagpadagos sa pagbayle bilang Prima Ballerina kan Philippine Ballet Theatre . Pagkatapos kan karerang ini, nagbalik si Barredo sa Estados Unidos tanganing kuanon an posisyon bilang Prima Ballerina para sa Atlanta Ballet kun saen siya mabayle sa laog nin beynteng taon bago magretiro. 

### ''Sa huri na buhay''
Pakatapos nin saiyang karera sa Atlanta Ballet, nagsunod si Barredo sa pagtukdo, kun sain siya nagin consultant sa artistic programs sa Atlanta's Ballethnic asin an Cultural Attache para sa Filipinas . Kan 1998, si Barredo nagmukna kan saiyang sadiring eskwelahan nin ballet asin nag-asumir kan mas dakulang papel bilang direktor artistiko para sa Metropolitan Ballet Theatre na nakabase sa Atlanta, Georgia kan 1998.